Trystan Gravelle

Actor theatr, ffilm-a-theledu o Gymru yw Trystan Gravelle (ganwyd 1981).IMDb: Trystan Gravelle Biography Linked 2014-03-06

 Bywyd a gyrfa 
Ganwyd Gravelle ym mhentre Trimsaran yn Sir Gaerfyrddin. Aeth i Ysgol Gyfun Y Strade. Roedd yn aelod o Theatr Ieuenctid Llanelli rhwng 1997 a 1999 cyn mynd yn fyfyriwr yn y Royal Academy of Dramatic Art.

Ar ôl graddio o RADA, ymunodd Gravelle a'r Royal Shakespeare Company.

Yn 2011 fe ymddangosodd gyferbyn Rhys Ifans a Vanessa Redgrave yn y ffilm Anonymous, oedd yn herio awduraeth dramau Shakespeare, yn chwarae Christopher Marlowe. Methodd Gravelle fynd i ddangosiad cyntaf y ffilm yn Llundain oherwydd ei fod yn serennu yng nghynhyrchiad Mike Bartlett o 13 yn y National Theatre.

Yn 2012 fe ymunodd a prif gast y ddrama gyfnod Mr Selfridge ar ITV fel Victor Colleano, dirprwy reolwr bwyty'r siop adrannol. Yn haf 2012 fe'i henwyd fel un o 'Sêr Yfory' gan Screen International. Gweithiodd Gravelle ar Mr Selfridge rhwng Ebrill a Hydref 2012, ac fe ddangoswyd am y tro cyntaf yng ngwledydd Prydain yn Ionawr 2013.

 Ffilmyddiaeth detholedig 
 Blwyddyn  Teitl  Rhan  Nodiadau 2011 13  John Theatr Anonymous  Christopher Marlowe  Ffilm nodwedd 2013 One Chance Matthew Ffilm nodwedd 2013-2016 Mr Selfridge  Victor Colleano  Cymeriad rheolaidd 2016  The Aliens  Fabien  Cymeriad rheolaidd 2016  National Treasure  Paul Finchley ifanc Cymeriad rheolaidd 2017  Gap Year  Eugene  Pennod 1 2018The Terror Henry Collins Cymeriad rheolaidd 2018  A Discovery of Witches Baldwin Montclair  Cymeriad rheolaidd 2019 Baptiste Greg Cymeriad rheolaidd 2019  Britannia  Derog  Cyfres deledu 2020  Quiz  Adrian Pollock  Cyfres fer 2022  The Lord of the Rings: The Rings of Power  Pharazôn  Cyfres deledu TBA  Great Expectations  Compeyson  Cyfres fer

 Cyfeiriadau 

 Dolenni allanol 
 Trystan Gravelle ar wefan yr Internet Movie Database

Categori:Pobl o Sir Gaerfyrddin
Categori:Actorion theatr o Gymru
Categori:Actorion teledu o Gymru
Categori:Actorion ffilm o Gymru
Categori:Genedigaethau 1981
Categori:Pobl addysgwyd yn Ysgol y Strade